**З А П О В Е Д**

**№ К- 198/12.04.2024 г.**

 На основание чл. 44, ал. 1, т. 8, чл. 44, ал. 2 от Закона за местното самоуправление и местната администрация (ЗМСМА), чл. 18, ал. 1 от Изборния кодекс, във връзка с осигуряване на организационно-техническата подготовка на изборите за членове на Европейския парламент и за Народно събрание 9 юни 2024 г. и осъществяване на координация с комисиите и администрациите,

**Н А Р Е Ж Д А М:**

**I. ОПРЕДЕЛЯМ** техническиекипза осъществяване на организационно-техническата подготовка за произвеждане на избори за членове на Европейския парламент и за Народно събрание 9 юни 2024 г. както следва:

**РЪКОВОДИТЕЛ НА ЕКИПА**: инж. Веселин Калфов – секретар на Община Доспат.

**ЧЛЕНОВЕ:**

1. Самира Джинсова - Гл. специалист „ЕСГРАОН и административно обслужване“;
2. Елена Архипова - Ст. специалист „Деловодство и ритуали“;
3. Радослав Красинов – Домакин на Община Доспат.

**II. ОПРЕДЕЛЯМ работни групи** както следва:

* 1. Работна група за осигуряване на избирателните секции – монтиране на паравани за гласуване, осигуряване на пожарна безопасност, осветление и обзавеждане на помещенията за нормалната работа на СИК.

Ръководител на работната група: инж. Веселин Калфов – секретар на Община Доспат;

Членове:

Радослав Красинов – домакин;

Кметове на кметства и кметски наместници;

Секретари на кметства.

* 1. Работна група за връзки с РИК, СИК, осигуряване на транспорти и условия за работа, изготвяне на съобщения за населението, публичност, организационно-техническа работа по предоставяне на изборни книжа и други материали на РИК и СИК, куриерско обслужване, подготовка на избирателните списъци и финансово обезпечаване:

Инж. Веселин Калфов – секретар на Община;

Николина Мутафчева – гл. счетоводител;

Павлина Парутева – гл. спец. ЧР и ТРЗ;

Юлия Джамбазова – юрисконсулт;

Елена Архипова – ст. спец. деловодно обслужване и архив;

Самира Джинсова – гл. спец. ЕСГРАОН;

Радослав Красинов – домакин;

Кметове на кметства и кметски наместници;

Секретари на кметства.

**III.** Горепосочените служители в Община Доспат да изпълняват с приоритет задачите, свързани с произвеждането на изборите за членове на Европейския парламент и за Народно събрание 9 юни 2024 г. в съответствие с определените срокове. Служителите се задължават да изпълняват задачите на ръководителя на екипа, в т.ч. и устно поставени.

**IV.** При необходимост ръководителя на екипа **определя** допълнителни членове (със заповед) за изпълнение на конкретни задачи при организацията и провеждането на изборите за членове на Европейския парламент и за Народно събрание 9 юни 2024 г.

**V.** За спазване на определените в Изборния кодекс срокове, при необходимост определени служители следва да работят в почивни и празнични дни – това се регламентира в отделна заповед, съгласувана с ръководителя на екипа.

 Контрол по изпълнение на заповедта ще осъществявам лично.

Препис от настоящата заповед да се връчи на горепосочените лица за сведение и изпълнение чрез Архимед.

**Инж. Елин Радев**

***Кмет на Община Доспат***

**Изготвил: Инж. Веселин Калфов**

***Секретар на община Доспат***